Károly legfontosabb külpolitikai tettei az Angol Királysághoz kötődnek. A Saint-Sardosnál történt incidenst (1323–1325) lezárva sikerült békés eszközökkel megszereznie Agenais térségét sógorától, II. Eduárd angol királytól, mire az angol uralkodó guyenne-i hűbéresei fellázadtak (az ún. fattyúk háborúja). Miután ezt sikerült pacifikálni, Károly segített a tárgyalások lebonyolítására küldött nővérének, Izabellának, hogy megbuktassa homoszexuális férjét, és trónra tegye kiskorú fiát, III. Eduárdot (1327).